hvad betyder canonicalization?
udtrykket canonicalization eller kanonisering bruges i forbindelse med url’s, hvor det betyder, at én side har én url.
canonicalization er en proces, hvor man gennemgår et website, og tjekker om en side, kan kaldes med flere forskellige url’er. et eksempel hvor canonicalization er aktuel, er i forhold til om et domæne skrives med eller uden www – http://www.domæne.dk og http://domæne.dk.
når en side kan kaldes med flere forskellige url’er, har det en række negative konsekvenser. dels kan siden blive opfattet som spam og blive udelukket fra søgemaskinernes indeks, dels har man som webmaster ikke kontrol over hvilken version, der bliver indekseret. sidst men ikke mindst er der stor risiko for, at linkpopulariteten bliver udvandet, idet folk sandsynligvis vil linke til forskellige url’er.